ming030890/wiki-yue-high-quality huggingface dataset:
蝦籽柚皮

蝦籽柚皮係傳統廣府菜，整法相當麻煩，碌柚皮先要浸水幾個鐘同飛水幾次，令到佢無晒苦味，之後用豬油炸香（近年講健康，好多時都省略呢步），再用上湯炆幾個鐘等佢淋，最後再同蝦籽醬汁一齊煮。
蝦餃

蝦餃係廣東點心嘅一種，以一至兩隻蝦做主餡用一層澄麵皮包住，份量通常以一啖為主。傳統嘅蝦餃係半月形，表面類似蜘蛛肚，大概有十二褶，餡料有蝦、豬肉、筍等，有啲唔理成本令人覺得抵食嘅係純蝦肉蝦餃。優質好味嘅蝦餃一定要皮薄而軟，如果蝦餃皮係半透明就更加好；蝦肉要爽口彈牙，餃裏面有少量汁液，成隻餃就要夠熱係最好嘅。

起源
蝦餃嘅起源地，有人指出係廣州漱珠崗附近五鳳鄉嘅怡珍茶樓。最早嘅蝦餃叫做「五鳳鮮蝦餃」，誕生時間喺1920年至1930年之間。
警察暴力

警察暴力 (英文：Police brutality) 係執法人員，多數係警察，用得太多暴力嚟維持社會治安嘅情況，好多時都係針對某一個或者一班人。呢個屬於警察嘅失當行為嘅極端，如果非常嚴重會引致有人重傷或者死，例如美國嘅佐治弗萊案或者香港嘅郭振江案咁。
警察暴力嘅例子可以包括：毆打、槍擊、令人窒息、同埋亂咁用電槍等等。
警察會球場

警察會球場，俗名花墟球場，係香港警務處轄下嘅警察體育遊樂會管嘅球場，喺香港九龍石硤尾西洋菜北街430號，近旺角花墟，1938年啟用。
警察會球場本來有個容納到八千個位嘅看台，曾經係其中一個香港甲組足球聯賽主要比賽場地。1979年警察體育遊樂會唔再將球場借畀香港足球總會，就將看台拆咗，之後球場只係畀警察足球隊做香港乙組足球聯賽或者香港丙組足球聯賽主場。
1998年，警察足球隊退出聯賽，警察會球場就無再舉行過香港足球總會賽事。
警戰實錄

《警戰實錄》（End of Watch）係一部2012年美國動作驚悚電影，由David Ayer做導演。主演係積佳蘭賀、米高班納。
警察故事

警察故事（英文：Police Story）係一套喺1985年出嘅香港電影，由成龍、林青霞、張曼玉、曹查理主演，成龍導演。
警察機動部隊

警察機動部隊（英文：Police Tactical Unit，簡寫：PTU），通常簡稱機動部隊，係香港警務處嘅其中一個單位，主責防暴工作。皆因警帽係藍色，所以又畀人叫做藍帽子。
長濱之戰

長濱之戰（日語：長浜の戦い／ながはまのたたかい Nagahamanotatakai），別稱長濱表之戰，係永祿三年五月廿八（1560年6月21號）喺土佐國割據嘅長宗我部氏同本山氏（日文：本山氏）之間嘅合戰。最後長宗我部氏贏咗。
喺戶之本嘅本戰係長宗我部元親嘅初陣。
長灘

長灘（英文：Long Beach），係美國加利福尼亞州第七大城，住咗49萬人。
長濱滿里子

長濱滿里子 ，係日本嘅一個女藝人同埋配音員。
長澤美樹

長澤美樹，係日本嘅一個女藝人同埋配音員。
長濱鄉

長濱鄉係中華民國臺灣臺東縣嘅一個鄉，面積約莫155平方公里，人口約莫7千。
長澤由利香

長澤由利香 ，係日本嘅一個女藝人同埋配音員。
長澤駿

長澤駿（1988年8月25號—）係日本足球員，司職前鋒，效力大阪飛腳。
輪迴

輪迴（粵拼：leon4 wui4，梵文：संसार，羅馬拼音：Saṃsāra），係一種思想理論，認為生命係會用唔同嘅面貌同形式，不斷經歷出世同死，一個人死咗之後又會用令一種形式再嚟到呢個世界。呢種思想通常用喺佛教、道教、印度教等等。猶太教嘅喀巴拉派亦都相信輪迴。

某啲研究輪迴嘅例子
美國醫學博士，維珍尼亞大學醫學院精神病學教授史蒂文生（Ian Stevenson）調查咗世界各地2500幾個話自己記得前世嘅細路，出版咗《輪回與生物學》（Reincarnation and Biology）。佢研究嘅結論係：輪迴確實存在，人喺2-5歲左右能夠記得起前世，5歲以後就唔記得。
英國廣播公司BBC嘅「學習」節目（Learning），攝製咗關於探索輪迴嘅紀錄片《往世》（Previous Lives）。
懷化新聞網記者對通道侗族自治縣坪陽鄉嘅百幾個「再生人」做咗實地探秘。
輸出架生

輸出架生（英文：output device）係指俾電腦向個用家俾 output 嘅架生。
輪蟲動物

輪蟲動物係動物界一個門，叫輪蟲動物門（Rotifera），係結構簡單嘅水生動物。
輪軸

輪軸（英文：Wheel and axle）係一種簡單機械，由一個轆（輪）同一枝軸組成，中間通常靠啤令或者鉸接住，當枝軸轉嗰陣，個轆就會跟住轉。
輸入架生

輸入架生（英文：input device）係指俾用家向部電腦俾 input 嘅架生。
輸出革命

輸出革命係一個政治術語。主旨係話某啲地方搞革命完咗後，跟著就協助埋其他地方嘅人搞同一性質嘅革命。呢度仲會特指社會主義國家或資本主義國家協助周邊嘅其他地方勢力、透過暴力等手段建立一個極端自由化社會或無產階級專政。中華人民共和國喺1960年代到1979年，試過俾東南亞、拉丁美洲、非洲等地嘅共產黨仲有社會主義政權唔少嘅支援，到咗鄧小平掌權實行改革開放、改善返同美國等國嘅外交關係，中共喺1980年開始停咗畀其他地方共產黨嘅經濟同軍事嘅支援。

輸出嘅理由
喺「文革」時代，毛澤東同佢嗰啲追隨者，話係想藉運動向全世界輸出毛主義意識形態，「發動世界革命」、「打倒帝修反」。嗰時啲理論認為係「世界革命的高潮已經到來」。同原先第三國際嘅做法一樣，嗰時係堅持咗同一個「原理」，即係認為一國唔可能或好難自己一個就搞成到社會主義，仲暗中係祈求咗「世界革命高潮」。
而毛澤東嗰時又想挑戰埋赫魯曉夫、有心帶著中國共產黨取代蘇聯，從而成為共產主義世界嘅領袖。為咗同蘇聯展開直接競爭，中共後邊就積極咁輸出革命。

東南亞
二十世紀世界唔少地方開始咗反帝國主義同殖民主義嘅鬥爭，跟著就到咗第二次世界大戰，其中喺東南亞嘅共產黨掌握到武裝力量，而獲得咗「武裝鬥爭」嘅機會。中國共產黨喺奪取咗大陸政權後，試過一路支援、協助東南亞嘅共產勢力，俾佢哋喺中國大陸設廣播電台，仲有俾錢。東南亞共產黨嗰時候大多有喺北京常駐嘅代表團，佢哋唔少嘅高級幹部同啲仔女，仲有喺中國大陸度受訓或學習。
中共對外特務機構嘅實際領導人周恩來，喺1963年9月親口同大馬、印尼等國嘅共產黨話過：「中國是東南亞革命運動的大後方。我們是責無旁貸，義不容辭。我們會以最大的努力來支持東南亞各國的反帝鬥爭。」隨後，由中共主要支持、策劃嘅暴動，就好快擴散到香港、馬來西亞、印尼、星加坡、泰國等地方。

拉美
1972年墨西哥嘅阿爾瓦雷斯總統，突然宣佈咗承認中共政權而建立咗外交關係，冇幾耐政府軍就拉咗墨西哥人民陣線游擊隊啲人，而收押時候游擊隊有人承認過「上個月，佢哋先啱啱到中國接受武器訓練返歸嘅，仲收到咗資金嘅援助」。而2017年同政府和解嘅哥倫比亞解放組織，同印度毛派一樣都係喺過中國受訓。

影響
受到過中共輸出革命嘅影響後，喺斯里蘭卡嘅泰米爾反政府武裝就自命係毛主義，尼泊爾嘅反政府武裝亦被國際輿論稱為「毛主義叛亂」（泰米爾組織有幫助訓練尼泊爾反政府武裝）。
而柬埔寨嘅紅色高棉同秘魯嘅「光輝道路」，就算係較大規模嘅產物，佢哋嘅領導人就係喺1960年代後去到中國，深受文革嘅影響，仲受過中共嘅資助。結果係將社會文明成果當成咗最直接嘅鬥爭對象，對世界產生嘅係災難性嘅影響，對人類社會具有嘅破壞仲有對人性嘅摧殘，係超出咗中國大陸嘅國界。對比返蘇聯1930年代嘅「文化革命」，學者程曉農有研究結論話，喺對待人類共有嘅，仲有本國族特殊嘅文化傳統、文明成就仲有行為規範度，蘇聯同中共係有極大嘅差別。蘇聯嘅文化革命冇否定過成個人類文明同舊俄文化嘅傳統，而中共開搞嘅運動就唔同，係徹底嘅反文明、反文化、反秩序、反人性，係中共自1927年湖南農民運動嚟最有破壞能量嘅大爆發。
邱安儀

邱安儀，香港親中派政治人物兼批發及零售界人士，謝瑞麟集團主席。

選舉經歷
喺2021年9月，佢當選成為香港特别行政區選舉委員會批發及零售界委員。
邱宇辰

邱宇辰（Chris Chiu，1990年10月10號—），花名毛弟，台灣男歌手、演員、節目主持人。
邱季端

邱季端，香港親中派商人，香港華星投資(集團)有限公司董事長。

早年經歷
佢喺1962年考取入北京師範大學中文系。1973年去到香港發展，喺六四屠殺後，佢好早就返去廈門投資，另外喺廈門亦有做一啲慈善工作同捐款同埋資助中國國家運動員。

政治立場
佢係香港親中派人士，曾經公開形容爭取民主嘅反送中運動有損香港繁榮穩定，又支持當時被指濫權嘅香港警察執法。
佢亦主張香港引入大灣區發展，年輕人要係入面尋找機會。
邱建新

邱建新，香港親中派政治人物兼商界人士，華豐國貨有限公司董事長。

選舉經歷
喺2021年8月，佢當選成為香港特别行政區選舉委員會商界（第二）委員。
邱復生

邱復生（1947年7月19號—），係臺灣屏東人，佢喺政治作戰學校畢業，年代集團創辦人暨首任董事長。
邱威傑

呱吉出道地點 中華民國（臺灣）網站《民主開箱未來城市》松山。信義區市議員邱威傑競選網站YouTube資料網名呱吉頻道
呱吉
創辦人呱吉（邱威傑）活躍年代2017年~訂閱597,000（截至2021年5月2號）總點擊率101,193,230（截至2021年5月2號）相關團體上班不要看（中文：上班不要看）
播放按鈕成就




10萬個訂閱
2017
邱威傑（1975年12月3號—）係臺灣政治人物、部落客、YouTuber、網絡名人。現任（第13屆）臺北市議員，建國中學、台灣大學人類學系肄業。台灣渥克劇團編劇同演員、以筆名南宮博士從事遊戲評論、曾喺Madhead同北京迪士尼公司任職，2015年時成立65535工作室同埋YouTube頻道「上班不要看」，並以呱吉為名經營個人頻道，2018年以無黨籍身分參選第13屆臺北市議員松山信義選區嘅市議員並當選，成為第一位踏入政壇嘅台灣YouTuber。

學生時期
就讀建國中學時，曾經同丁允恭、劉燈等人，開辦地下刊物《火種》，反抗威權統治同埋國民黨扶植嘅組織「薪傳社」。

參選市議員
想知多啲：2018年中華民國直轄市議員同縣市議員選舉選舉區投票結果一覽
2018年4月2號，邱威傑宣布以無黨籍身分參選台北市議員第三選區（松山區、信義區）市議員，並將名改成「邱議員」，拍攝相關影片。同年5月，將姓名改返原名「邱威傑」。邱威傑嘅競選經費原訂係新台幣120萬，喺選後結算約花費170萬。
2018年5月23號，被媒體周刊王報導同其餘四位候選人（民進黨議員高嘉瑜同王威中、議員參選人陳怡君、民國黨議員徐世勳）係「友柯五劍客」，邱威傑表示「因為這名字實在太遜，叫我參加我都不屑，但如果柯文哲自己跑過來說，覺得你這個年輕人很有膽識，當別人對你釋出善意，會說不的人也是滿莫名其妙。」
2018年9月3號，邱威傑喺個人YouTube頻道開播新節目《民主開箱》，第一集係揭露中天電視台嘅業務配合價碼，觀看次數超過37萬人次。
2018年11月4號，表態支持柯文哲連任當台北市市長，稱其餘台北市市長候選人都唔完美。
2018年11月24號，以11,786票當選臺北市松山信義區市議員，並表示自己下一屆選舉唔會爭取連任。邱威傑話，上任後預計會出席八九成會期，並唔打算全勤，但只要唔開會就唔會攞出席費。
邱子茵

邱子茵（Joyce Yau），用過藝名邱穎欣，係香港商人同前女歌手，曾經係香港寶麗金唱片旗下，同陳曉東、陳慧琳同埋陳建穎一齊推出咗一隻合輯《打開天空》，其中同名主打得到好多人嘅注意。當中陳穎欣仲獨唱咗三首歌《有你以後》、《再渡豔陽天》同《風微涼》，《有你以後》同《風微涼》仲要係佢包辦埋曲詞，都算係創作歌手嚟。
不過佢同另外三個人唔同，之後佢並無喺娛樂圈繼續發展，之後繼續升學，而家佢就打理家族生意，任職溥儀集團嘅董事總經理。

家庭關係
佢係商人楊受成嘅外甥女，即係楊受成個妹楊寶春嘅細女。2000年同老公區偉豪結婚，2017年報導就話佢生咗一子一女。
達里奧奧爾蒂斯

達里奧奧爾蒂斯（西班牙文：Dario Ortiz，伊瓦格，1968年9月12號—）係一位現實主義嘅哥倫比亞藝術家，佢嘅作品主要都係圍繞住文藝復興嘅經典主題基礎，亦係拉丁美洲嘅主要經典藝術家之一。
呢位自學成才嘅藝術家喺最近呢15年之間，已經喺哥倫比亞以外嘅20幾個國家度，舉辦過個人畫展，包括意大利、法國、奧地利、斯洛伐克、美國、阿根廷、厄瓜多爾、中國、同埋韓國等等。

生平
奧爾蒂斯喺1968年喺哥倫比亞一個小鎮出世。到1986年，佢喺波哥大嘅Colegio San Tarsicio 畢業。
由1990年到1991年期間，佢喺波哥大嘅豪爾赫-塔德奧·洛薩諾大學（英文：Jorge Tadeo Lozano University），研究歷史同埋視覺藝術欣賞，同胡安卡洛斯康圖藝術評論家，學現代藝術，又出席喺路易斯安赫爾阿朗戈圖書館舉辦嘅國際藝術堂。佢喺巴黎拿咗第二屆世界藝術獎（1990年）同埋第十一屆喺意大利佛羅倫斯嘅視覺藝術獎等等（1996年），而佢亦都喺哥倫比亞國內贏咗好幾次獎。
自從1995年以嚟，奧爾蒂斯有份寫 Ibaque 鎮嘅報紙《El Nuevo Día》，而佢嘅作品包括：Oscar Rodríguez Naranjo, the painter of beauty (1996年)、 同 Carol Damian 合作一齊寫 Neorealism (2000年)、仲有散文 Vásquez de Arce y Ceballos drawings (2007年)、A Brief History of the arts in the territory of Tolima (2007年)、同埋 A novel painted (2008年)。
根據邁阿密冰霜藝術博物館嘅領導，卡羅爾達米安藝術評論家對於奧爾蒂斯有咁嘅評論：「佢嘅畫畫形式嘅意義，喺於複雜嘅情感空間同埋一個物理過程，令人憂慮，但係又說服到觀眾佢地嘅真實。」
最近由日本磐城藝術博物館主任助理佐佐木義治，對奧爾蒂斯嘅評論：「奧爾蒂斯嘅畫可以話係依家嘅巴洛克式，係一個偉大同強大嘅主題。另外，啲畫亦都隱藏住戲劇嘅性色，協調住現代嘅傳統藝術嘅隱私同厚顏嘅表現，亦反映咗對荷里活同作案固體經典嘅浮華，我唔相信佢係響呢個國家所創造嘅。」
佢嘅作品畀洛杉磯嘅加利福尼亞州嘅拉美藝術博物館收藏住，包括斯洛伐克布拉迪斯拉發總統府、意大利嘅阿巴諾溫泉公民博物館、麥德林嘅安蒂奧基亞省博物館、昆卡嘅現代藝術博物館、厄瓜多爾嘅瓜亞基爾當代藝術博物館、同埋波哥大嘅當代藝術博物館等等。
由2003年到2007年期間，佢創立咗托利馬省藝術博物館，亦係托利馬歷史學會嘅會員。
自從2007年以嚟，佢喺亞洲總共搞咗15個展覽會，其中一啲係同拉丁美洲嘅大師費爾南多博特羅同埋伊格納西奧伊圖里亞一齊參與展覽。
到依家，奧爾蒂斯主要喺波哥大同埋紐約兩個地方之間生活。
達里奧霍

達里奧霍（粵拼：daat6 lei5 ou3 fok3；意大利文：Dario Fo，意大利文讀音：[ˈdaːrjo ˈfɔ]；1926年3月24號—2016年10月13號）係意大利嘅畫家、歌手、劇場導演、男演員、劇作家、政治運動人及詞曲作家，倫巴第大區桑賈諾人。1997年攞過諾貝爾文學獎。
2016年10月13號，佢因患有嚴重嘅呼吸系統疾病，喺米蘭嘅馬里奧薩高醫院入面死咗，終年90歲。
達靈頓

達靈頓（英文：Darlington）係英倫杜咸郡一鎮，人口11萬。
達達尼爾海峽

達達尼爾海峽（英文：Dardanelles Strait）係土耳其嘅海峽，連接馬爾馬拉海同愛琴海，屬黑海海峽一部份。
達里奧干卡

達里奧干卡（西班牙文：Darío Conca，1983年5月11號—）係阿根廷退役嘅足球員，踢進攻中場。曾經效力中國足球超級聯賽嘅廣州恆大淘寶同上海上港，同埋巴西甲組足球聯賽嘅富明尼斯、阿根廷甲組足球聯賽嘅泰格利同河床等足球會。

職業生涯
出身阿根廷乙組足球聯賽嘅泰格利體育會，15歲時第一次聯賽出場。一年之後被河床體育會收購。2004年被租借到智利嘅天主教大學，攞到智利甲組足球聯賽秋季聯賽嘅冠軍，亦係佢嘅第一個冠軍。2006年再次被租借到羅沙里奧中央。2007年被租借到華斯高足球會。2008年被租借到富明尼斯。2009年富明尼斯正式同干卡簽約。
2010年喺富明尼斯攞到巴西甲組聯賽冠軍之後，佢被評為聯賽最佳球員。
2011年干卡俾廣州恆大買咗入嚟，轉會費係1000萬美金。佢嘅人工係現時世界第三高。
干卡喺2013賽季再幫廣州恆大攞到中超冠軍同埋亞洲冠軍盃冠軍。喺2013年11月3號嘅2013賽季中超聯賽最後一輪5比0擊敗武漢卓爾嘅比賽入面，佢射入咗第一個入波之後就除低咗件波衫，寫咗有「唔理我喺邊度都好，你哋都喺我嘅心入面」同埋「多謝」字樣嘅底衫向廣州波迷講拜拜。
2013年11月17號，巴西球會富明尼斯官方話干卡會喺2014年1月返去踢。之後喺2015年1月29號返咗去中超嗰度，不過就去咗而家嘅上海上港踢波直到2017年俾巴西嘅法林明高足球會租借走。2018年因家庭搬到美國德薩斯州柯士甸，佢亦轉會到美國嘅柯士甸布德足球會踢波直到2019年4月23號（UTC-6）宣佈退役為止。退役後亦轉行做高爾夫事業。
達鋪島

達鋪島（泰文：เกาะตาปู，英文：Ko Tapu）係泰國攀牙府一個島，喺攀牙灣。因為1974年電影《鐵金剛大戰金槍客》喺度攞過景，所以又畀人叫做占士邦島（英文：James Bond Island）。
達雲·紐尼斯

達雲·紐尼斯（西班牙文：Darwin Gabriel Núñez Ribeiro，1999年6月24號—）係一個烏拉圭足球員，司職前鋒，而家效力緊英超球會利物浦。

攞過嘅獎
呢節要加長。
達魯薩法卡

達魯薩法卡（英文：Darüşşafaka Basketbol）係土耳其伊斯坦堡嘅職業籃球球會，依家打緊土耳其超級籃球聯賽。
違禁品

違禁品係一種違背法律嘅物品，通常包括買賣同埋攞住有都屬於犯法。一般違禁品都會係一啲有機會對社會造成傷害或者違反道德嘅嘢。
有啲違禁品唔一定係樣嘢本身有問題，而當一樣嘢係用一種唔適當嘅手法嚟攞到嘅時候，先至屬於係違禁品。

打仗
喺國際法，違禁品喺打仗嘅情況底下，就係有一啲嘢，其中一邊懷疑最終係去敵人方面，而且有機會喺戰場度用嚟攻擊返自己人轉頭。違禁品一般會分做絕對（即係任何武器同某啲機械零件）同埋條件性（即係本身沒害，但係有機會俾敵人嘅軍隊用）。不過實際上，因為其實兩種好難分，所以有時都沒乜意義。
阿婆報警

阿婆報警係一系列粵語鹹濕笑話。2002至2003年左右開始喺網上流傳，應該係香港網民創作嘅。笑話內容都係一位阿婆打999報警電話，但係阿婆嘅廣州話講唔正，啲對白同鹹濕嘢諧音。
阿媽唔信我去亞馬遜

《阿媽唔信我去亞馬遜》（英文：I Will Be Back）係香港電視廣播有限公司嘅遊埠節目，由洪永城、布樂文、胡美貽做主持，由2023年6月12號到6月23號逢禮拜一到五22:30到23:00喺J2播。節目會去探索巴西亞馬遜雨林。
阿姆河

阿姆河，係阿富汗、塔吉克、土庫曼、烏茲別克嘅河，由帕米爾高原開始，向西流入鹹海。佢全長2,400公里。
阿媽上學去

《阿媽上學去》（粵拼：aa3 maa1 soeng5 hok6 heoi3，韓文：앵그리 맘）係韓國MBC喺2015年3月開始播嘅連續劇，主角係金喜善、智鉉寓同金裕貞。
阿媽有咗第二個

《阿媽有咗第二個》（Mama's Affair，偽名《K風暴》）係2022年上畫嘅港產片，由毛舜筠、柳應廷、姜濤、岑珈其、鄧麗英主演，彭秀慧執導。套戲喺2021年9月拍。
受香港疫情影響，套戲率先安排喺2022年3月12別喺第十七屆大阪亞洲電影節全球首映，香港喺同年8月11號上畫。
阿密特首次世界巡迴演唱會

《阿密特首次世界巡迴演唱會》，係臺灣女歌手張惠妹嘅演唱會。
阿婆六

阿婆六（粵拼：aa3 po4 luk6）係中國廣東廣州一自然村，喺從化區良口鎮東北偏東位。雖然佢係廣州未開發嘅地方，但佢係天文同攝影嘅發燒友拍攝夜空同太空嘅秘密基地而出名。
呢個村既係廣東地區嘅美麗鄉村之一，又係廣州海拔最高嘅自然村。個村平均海拔有730m，外景有啲似《你的名字。》電影入面嘅糸守町。

名
個村最初冇名。相傳有年春節，有位阿婆去完心抱間屋，帶住煎堆返屋企，咁啱經過呢度，行到半山因道路太難行，擔架上啲煎堆跌嗮出嚟，後嚟有熱心啲人大嗌「阿婆碌」而好心提醒阿婆執返啲煎堆。個故仔喺呢條村開始流傳，因嗰時屬客家地區，客家話嘅「碌」同「六」係同音，所以後人又嗌佢做「阿婆六」。
達明一派

達明一派達明一派2014年表演。圖左起：黃耀明，劉以達組合國籍 英屬香港音樂類電子音樂、搖滾、Cantopop出道地 英屬香港出道日期1986年出道作品《繼續追尋》代表作品《馬路天使》《石頭記》《你還愛我嗎》《天花亂墜》《天問》《今夜星光燦爛》《今天應該很高興》《忘記他是她》《每日一禁果》活躍年代1986—1991,1996—1998,2004—2006,2012—而家唱片公司寶麗金現任成員劉以達 黃耀明
達明一派係劉以達同黃耀明喺1986年組成嘅香港流行音樂樂隊。佢哋嘅音樂深受英式搖滾、電子音樂等風格影響。歌曲內容會涉及政治、社會、情感等好多方面。

點樣組成
1985年，劉以達喺一本而家已經摺埋嘅音樂雜誌《搖擺雙周刊》度登廣告請主音歌手，當時喺商業二台（而家嘅「叱吒903」）做唱片騎師嘅黃耀明睇到廣告，跟住去咗應徵，嗰日佢哋試唱咗一首Culture Club嘅歌，兩個人就係咁一拍即合。資深廣播人俞琤作個隊名叫「達明一派」，仲介紹咗佢哋加入寶麗金唱片公司，正式加入樂壇。
達氏蝙蝠魚

達氏蝙蝠魚（學名：Ogcocephalus darwini）係棘茄魚科蝙蝠魚屬嘅其中一個種。
達沃

達沃（宿霧文：Davao）係菲律賓達沃區首府，人口160萬。
達曼胡爾

達曼胡爾（daat6 maan6 wu4 ji5，埃及文: Dmỉ-n-Ḥr.w，阿拉伯文：دمنهور‎)），係埃及嘅城市，布海拉省嘅首府，位置喺開羅西北160公里嘅尼羅河三角洲。1986年有188,949個人喺嗰度住。
達曼-第烏

）舊時係印度西面嘅聯邦屬地，過去係葡屬印度一部份。呢笪屬地喺2020年同達德拉-納加爾哈維利合併，變成達德拉-納加爾哈維利-達曼-第烏。
達林伯特原則

達林伯特原則（d'Alembert principle）係一條力學上嘅物理定律，係由法國物理學家尚·達林伯特（Jean le Rond d'Alembert）提出嘅。
達比克

達比克係敘利亞北部一笪地方，喺伊斯蘭教《聖訓》話呢度係審判日之前穆斯林打贏基督徒嘅地方。
呢篇達比克係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
週刊少年Sunday

《週刊少年Sunday》係日本小學館發行嘅綜合性少年漫畫雜誌。同集英社嘅《週刊少年Jump》、講談社嘅《週刊少年Magazine》並列為日本三大少年漫畫週刊。
雜誌喺1959年創刊，改名為Sunday係為令讀者感受星期日般快樂輕鬆嘅氣氛，雜誌本身喺每週三發行。擁有包括安達充、高橋留美子、青山剛昌在內嘅一班出名漫畫家。刊載作品由畫技到情節都好優秀，題材有運動、科幻、魔幻、偵破、歷史、拍拖等，呈現多樣化格局。相較於強調「努力」「友情」「勝利」嘅《週刊少年Jump》，該刊作品相對欠缺明顯嘅整體風格，傾向由作家自行發揮。相對於《週刊少年Jump》以市場調查至上，成日喺市場調查唔好時中止漫畫，該刊作品多數由作家畫到故仔告一段落時至埋尾（但亦有故仔太長嘅批評）。發行量較《週刊少年Jump》同《週刊少年Magazine》為低。
中國臺灣由青文出版社取得部分漫畫嘅版權，喺《元氣少年》上進行連載；中國大陸由吉林美術出版社取得地方漫畫版權，喺《龍漫少年星期天》上連載。
週日慶功宴

《週日慶功宴》（Happy Sunday），係香港電視娛樂製作嘅娛樂訪談節目，由羅沛琪、詹朗林、虞逸峯主持，2019年5月26號到7月14號逢禮拜日22:00-22:30喺ViuTV播。節目會訪問拍完ViuTV劇集或者綜藝節目嘅藝人。

節目調動
2019年6月9號：由於播《婚內情》大結局，所以停播一次。
逯氏

逯（粵拼：luk6）係唐人姓氏，喺《百家姓》裏頭排第404位，依家經已冇乜人用。

名人
呢篇逯氏係同姓氏有關嘅楔位文章，重未寫完嘅。麻煩你幫手充實佢。
週期函數

週期函數係指無論任何獨立變數上經過一個確定嘅週期之後數值都會重複嘅函數，日常例子有振盪同波。
週期蟬

週期蟬（periodical cicadas；學名：Magicicada）係美國東北一個屬嘅蟬，特徵係生命週期有成 13 同 17 年咁耐。
週會

週會係學校、公司、社區中心、制服團體或宗教場所等，每個禮拜進行一次嘅定期集會、聚會或活動。
邏盛炎

邏盛炎（粵音：lo4 sing6 jim4），係南詔嘅第二代「詔」（王或者首領噉解），喺674年─712年在位，諡號係興宗王，廟號係世宗。佢老竇係第一代詔細奴邏。
邊走邊煮滋味行

《邊走邊煮滋味行》係一套由好好制作製作嘅飲食節目，由陳思豪、林莎主持。節目由2024年8月12號到8月30號，逢禮拜一到五 21:00-21:30，喺香港有線寬頻開電視嘅HOY TV首播。節目介紹臺灣當地食材製作嘅料理。

節目調動
2024年8月30號：由於20:00-21:30直播《奧運健兒大匯演》，呢個節目順延到22:00-22:30播出。
邊音

邊音（粵拼：bin1 jam1；英文：Lateral consonant）係輔音嘅一種，個音嘅氣流沿住條脷其中一邊或者兩邊流動，但係條脷阻住佢令佢無法流經口嘅中部。例子有 [l]。
鄉土爵士樂

鄉土爵士樂(Jazz funk)，係五十年代受藍調影響而發展出嚟嘅一種爵士樂風格，最初係對抗冷爵士樂而創出嚟。呢種風格以強勁節奏加上鄉土氣息作為主旋律。
鄉下

地方。舊時中國以農為本，鄉下通常都係耕田嘅地方。
鄉寧

鄉寧係中國山西臨汾一個縣，總面積2024平方公里，人口23萬。
鄉下佬

鄉下佬（粵拼：hoeng1 haa6 lou2），係嚮鄉下地方出身嘅男人，連埋鄉下婆、鄉下仔、鄉下妹，合稱鄉下人。
自稱鄉下佬，即係自歉唔識嘢，未見過世面。而話人鄉下佬，即係話人老土、一腳牛屎、見識少、唔識字之類。黎個係刻板印象，大眾傳媒認為嘅鄉下人舊印象。
類似叫法有大鄉里、鄉里、鄉巴佬、土包子。
鄉司弘和

鄉司弘和（1966年12月19號—）係日本足球員，司職守門員，效力過柏太陽神。
鄄城

鄄城係中國山東菏澤一個縣，總面積1401平方公里，人口78萬。
鄂畢河

鄂畢河（俄文：Обь，拉丁化：Ob）係俄羅斯喺亞洲嘅河，由阿爾泰邊疆區開始，向北流入北冰洋卡拉海南面嘅鄂畢灣。佢連埋支流額爾齊斯河，全長5,410公里，係全世界第七長。
鄂爾渾

鄂爾渾（Орхон）係蒙古一盟，首府額爾登特。
鄂荷次克綜合振興局

鄂荷次克綜合振興局（日文：オホーツク総合振興局／オホーツクそうごうしんこうきょく Ohōtsuku sōgō shinkōkyoku */?）係日本北海道一個綜合振興局，2010年4月1號改組之前叫網走支廳，首府喺網走，最大城市係北見。

歷史
網走支廳喺1987年設立，管轄範圍包含原本屬於北見國嘅網走郡、斜里郡、常呂郡同紋別郡。2010年北海道支廳改組嘅時候，唔學似其他支廳沿用舊名，而係叫做鄂荷次克綜合振興局。
鄆城

鄆城係中華人民共和國山東菏澤一個縣，總面積1643平方公里，人口115萬。
陳勉良

陳勉良（英文：Chan Min Leung，1950年8月1號—），又叫陳德，係香港電視藝員，亦係位水墨畫畫家。佢1977年開始做特約演員，1989年正式加入無綫電視做部頭合約男藝員。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
陳勝宏

陳勝宏（1944年6月5號—）係台灣政治人物，逢甲大學國際貿易學系畢業，曾經做過臺北市議會議員、立法委員、民進黨中央常務委員、民進黨中央評議委員會主委，台灣新動力智庫創辦人兼董事長，係民進黨綠色友誼連線代表人物。現任民主進步黨中央黨部財務長、陽信商業銀行董事長。
陳十一

陳十一（簡化字：陈十一，1956年10月—）係中華人民共和國物理學家同政治人物，浙江台州天台縣人，漢族，中國科學院院士、第十二屆全國人民代表大會浙江地區代表同南方科技大學（中文：南方科技大學）校長。

生平
1981年喺浙江大學力學系畢業，1984年、1987年分別攞到北京大學碩士同博士學位。做過洛斯阿拉莫斯國家實驗室（英文：Los Alamos National Laboratory）非線性研究中心副主任，約翰·霍普金斯大學（英文：Johns Hopkins University）機械工程系主任，北京大學副校長，北大工學院重建創院院長、北大研究生院院長、深圳研究生院院長。2013年被選為全國人大代表，同年12月獲選為中國科學院院士。
陳匡榮

陳匡榮（英文：Davy Chan；1971年3月13號—2023年8月6號），係香港音樂製作人、LMF結他手、監製。
陳卓光

陳卓光（Denny Chin，1954年—）係而家嘅美國聯邦法官之一，曾經審理馬多夫騙案、美國家政女王馬莎斯圖爾特等大案而出名。
陳卓光兩歲時跟父母由香港移民去美國。曾修讀普林斯頓大學同復敦大學法學院法律，做過律師樓同檢察官。1994年獲克林頓委任為終身制嘅聯邦法官。陳卓光個阿爸陳伯羨係至孝篤親公所前主席同埋活躍會員。未做美國聯邦法官之前，陳卓光成日同陳伯羨參加唐人街活動。

屋企
陳卓光已婚，老婆嚮律師樓做事。佢哋有3個仔。
陳卓智

陳卓智（英文：Domanic Chan Cheuk Chi，1975年6月1號—），係香港男配音員。
佢同鄺樹培、梁偉德同期入行，佢嘅代表作包括《鬼馬小夫妻》嘅謙二、《數碼暴龍大冒險》系列嘅石田大和、《足球小將GOAL!》嘅葵新伍、《多啦A夢》粵語版嘅胖虎（剛田武，首先係接替郭占美，之後畀黃啟昌取代）、《Running Man》嘅河東勳等等。
陳卓禧

陳卓禧，香港親中派政治人物兼教育界人士，喺香港出世，祖籍廣東南海。佢1997年起擔任香港專業進修學校、港專學院校長，曾經因為批評學生拒絕對國歌肅立，被中國網民冠以「護國歌校長」稱號。

政治立場同選舉經歷
佢係香港親中派嘅成員，曾經形容香港反送中運動入面一啲年輕嘅抗爭者衝動，未經深思熟慮，不諳世事捲入社會事件而被定罪入獄，又針對呢啲人喺港專推出「新昕計劃」，意圖要佢哋接受社會建制嘅價值觀。之後，佢亦支持北京未經諮詢或香港人同意，強行訂立引來社會爭議嘅《港版國安法》同埋大幅度削減直選議席嘅「完善選舉制度」法案。
佢大力推動愛國主義教育，亦不時強調香港身處大灣區有優勢，大灣區經濟好多元，仲親身帶學生上去對佢地宣傳。
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
喺2024年，香港政府有意就基本法23條立法，引來社會疑慮同國際社會關注。不過，佢就話如果無意顛覆國家就唔怕。

被批評政治凌駕教育同專業
喺2017年，佢喺一次接受媒體訪問嘅時候話港專係一間愛國愛港學校，學生如果唔知就係佢哋揀錯學校。言論結果引來坊間一啲批評，其中香港社會工作者總工會指責佢將辦學團體嘅政治信仰強加到學生身上，以權力恫嚇學生，係迷失教育嘅本義。社總又話，尊重同捍衛言論自由係教育工作者嘅責任。
鐵板燒

鐵板燒係用塊鐵板當做平底鑊，將食材炒熟，上枱時用碟裝，唔似鐵板餐咁用熱生鐵裝住見人。不過，兩種都係咁有噱頭，有鑊氣同熱氣，趁熱食。
鐵板餐

鐵板餐係香港一種特色嘢食，同日本嘅鐵板燒相似，主要唔同嘅地方係煎熟之後先放上加熱咗嘅鐵板上面（唔係喺鐵板上燒烤），令食物喺入口前仍能大致保持熱度。鐵板餐源於港式西餐廳同茶餐廳，而家嘅港式快餐店亦普遍供應。而喺台灣某啲供應粵菜或港式飲茶餐廳都會供應，並將佢雅化。

史
根據香港食家唯靈話，鐵板餐係1956年開張嘅美心餐廳首創，之後俾香港其他西餐廳同茶餐廳跟風。

食材
鐵板餐以肉類為主，好似牛扒、豬扒同雞扒等，有啲鋪頭會供應較具特色嘅食品，好似燒春雞、豬仔骨等。鐵板喺上枱後，會即時淋上汁料（燒汁、黑椒汁、洋蔥汁、蒜茸汁），鐵板嘅熱力會令汁料變暖，從而增加汁料入口嘅美味感。
鐵梨花

鐵梨花 (小說)：肖馬著同嚴歌苓一齊出嘅抗日戰爭小說。
鐵梨花 (電視劇)：大連天歌傳媒負責出嘅抗日電視劇。
鄧寇克大撤退

鄧寇克大撤退（英文：Dunkirk evacuation），又叫鄧寇克戰役或者燈卻灣之役，係第二次世界大戰初期歐洲戰場嘅一場撤退行動。納粹德國嘅部隊瓦解咗法國嘅馬其諾防線之後，包抄住由英國、法國同比利時組成嘅盟軍。盟軍於是喺1940年5月底被逼到去法國北岸嘅鄧寇克。
為咗唔俾德軍圍殲，保留實力，盟軍執行咗個當時最大規模嘅戰略撤退行動，代號叫「發電機行動」，用軍艦同好多艘民用船，載士兵經海路撤退返英國本土。撒退嘅時候，英國皇家空軍為咗掩護海上嘅人同埋奪取制空權，而同德國空軍爆發激烈嘅空戰。雖然最後德國成功佔領鄧寇克，但有差唔多34萬盟軍成功撤退，行動比預期成功。
鄧小巧

鄧小巧（Tang Siu Hau，1989年6月24號—），係香港女歌手，2009年參加無綫電視第一屆《超級巨聲》而入行，同時係無綫電視女藝員。出名歌曲有無綫電視劇《天天天晴》主題曲《半杯水》。佢2013年曾經參加過《中國好聲音》比賽。

演出
呢個表唔完整，歡迎加料。
鄧尚義

鄧尚義（英文：James Tang，1989年11月21號—），外號「占史」，香港男藝人及DJ，2019年加入無綫電視。佢畢業於聖若瑟書院，曾到美國留學修讀傳理系，畢業回流加入新城電台，主持年輕人節目「新香蕉俱樂部Junior」、「Come on James」及「百萬USB」，近年主力做音樂類型節目「JNN」、「勁爆樂勢力」等。2019年加入TVB主持音樂節目「勁歌金曲」，「樂勢力」及「無間音樂」等。
鄧巴數

鄧巴數（粵拼：dan6 baa1 sou3，英文：Dunbar's number），又叫做 150定律（The Rule of 150），演化心理學名詞，由牛津大學人類學家羅賓．鄧巴（Robin Dunbar）提出，係指靈長類（包括人類）喺腦容量限制下形成嘅社交圈子大細嘅極限。一般嚟講，每個人會有1-2個特別朋友（包括伴侶）、5個親密朋友、15個最好嘅朋友、50個好朋友、150個普通朋友，同500個「識得嘅人」，每向外擴展一個圈嘅數量大槪係內圈嘅3倍。

研究
鄧巴喺倫敦大學學院（University College London）研究發現，腦容量越大嘅靈長類，組成嘅社會越複雜；而透過量度新皮質（尤其係額葉）嘅大細，可以預測社交群體嘅大細。

應用
鄧巴數出現喺部落社會，商業管理、軍隊編制、學術團體等等嘅唔同場域，但係未必適用喺純粹喺網上產生嘅社交關係。
鄧州

鄧州係中國河南南陽一個縣級市，總面積2300平方公里，人口180萬。
鄧巧彤

鄧巧彤，香港親中派政治人。

選舉經歷
佢曾經參與2019年區議會選舉，當時親中派無視民意反對，堅持支持修訂逃犯條例，結果選情大受影響，最終大敗。但鄧巧彤就形容當時嘅環境極之唔公平，大鬧反送中運動係黑暴。
另外，喺政府大幅度削減直選議席同排除民主派參選嘅2023年香港區議會選舉，鄧巧彤曾經以工聯會名義參選地區直選（九龍城北），報名參選嘅時候仲以一身花木蘭裝束示人，攞到3556票，最終落選。
鄧小梅

鄧小梅，香港親中派政治人物。

選舉經歷
喺2021年9月，佢成為香港特别行政區選舉委員會委員（港九分區委員會、地區撲滅罪行委員會及地區防火委員會委員代表）。
鄧小樺

鄧小樺 （英文：Tang Siu Wa，1978年2月25號—），係香港作家、節目主持人。鄧喺伊利沙伯中學、香港中文大學中國語言及文學系畢業，香港科技大學人文學部碩士，做過香港電台第2台《思潮作動》主持人，文學雜誌《字花》編輯，《中大四十年》編委，試過喺香港藝術中心同各間中學教授寫作。
鄧攞過中文文學獎散文組冠軍、新詩組亞軍、「大學文學獎」新詩組冠軍。佢寫咗詩集《不曾移動瓶子》、《眾音的反面》，散文集《斑駁日常》、《若無其事》，訪問集《問道於民》。近年佢喺各大報章同雜誌撰寫專欄、訪問及評論。
佢參與過保衛天星碼頭及皇后碼頭運動，係本土行動成員。
2009年鄧加入「香港文學倡議小組」，同作家董啟章、馬家輝、潘國靈等人一齊倡議建立香港文學館。後來「倡議小組」改組為香港文學館工作室，鄧做召集人。2010年組織「八十後文藝青年」，佢同蔡芷筠、葉浩麟連線，分別參選藝術發展局文學、藝術教育及視覺藝術委員會選舉。2011年加入香港數碼廣播有限公司，主持青年意見節目《八十後今晚打老虎》。2012年3月加入誠品書店做香港分店副店長，2013年3月離職。2013年做西九「自由野」文字部分聯合策展人。2013年尾，香港文學館工作室改組為香港文學館有限公司，喺富德樓建立「香港文學生活館」，2014年3月入伙。鄧做文學館理事會召集人、香港文學館總策展人。2017年4月，佢做港台電視31「五夜講場」系列之中，禮拜三晚「文學放得開」嘅主持，同廖偉棠、查映嵐、陸渺、何建宗、洪曉嫻一齊主持深夜文學清談節目。

作品
鄧小樺 (2005)。《《[[不曾移動瓶子]]》》。廿九几詩系。廿九几。ISBN 9789889885618。
鄧小樺、江康泉、楚、賴俊穎、黃淑琪、陳志華、袁兆昌、劉芷韻 (2007)。《《[[所以美好]]》》。What if we talk about love?。廿九几。ISBN 9789889885649。
鄧小樺 (2008)。《《[[斑駁日常]]》》。Kubrick。ISBN 9789881737786。
鄧小樺 (2008)。《《[[問道於民]]》》。藍天圖書。ISBN 9789628980901。
鄧小樺 (2014)。《《[[眾音的反面]]》》。文化工房。ISBN 9789881304919。
鄧小樺 (2014)。《《[[若無其事]]》》。三聯書店（香港）有限公司。ISBN 9789620436307。
鄭世雲

鄭世雲，係大韓民國嘅一個男藝人同埋歌手。
鄭世豪

鄭世豪（粵拼：zeng6 sai3 hou4，英文：Hoffman Cheng，1978年9月14號—）係香港無綫電視前藝員（2024年離巢），佢響香港出世，祖籍廣東省江門市新會區。鄭世豪拍過唔少電視劇，佢亦係藝進同學會籃球隊嘅隊長，佢重識唱歌。
鄭丁富

鄭丁富係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
鄭丙熙

鄭丙熙（1987年10月16號—）係大韓民國嘅一個男藝人同埋歌手。
鄭中基

鄭中基（粵拼：zeng6 zung1 gei1，Ronald Cheng，1972年3月9號—）係香港一個歌手同埋演員。喺香港出世，鄉下喺台灣新竹。

系出名門
鄭中基係金牌大風唱片公司總裁兼老闆鄭東漢嘅仔。佢喺聖類斯中學畢業之後，去咗美國Mt. San Antonio College，主修商業、副修音樂史。鄭中基好細個就鍾意唱歌，1995年張學友去美國洛杉磯為大碟錄音嘅時候，鄭中基得到張學友御用監製歐丁玉安排唱和音，並同學友一齊拜師學藝。黃柏高成日都話佢係好有潛質成為最受歡迎男歌手。

進入香港樂壇
出道之後，鄭中基出過好多張唱片，由於歌藝有水準，聲線亦好似張學友，俾傳媒同埋歌迷話佢係張學友嘅接班人，1996年兩個人合唱《左右為難》，令鄭中基一砲而紅，成為當時香港樂壇炙手可熱嘅新人，佢嘅唱片反應理想，亦成為1990年代後期香港流行音樂界唱片最暢銷嘅新人之一。

個人形象
鄭中基喺2000年一次返香港嘅長榮航空飛機上因醉酒鬧事而令佢嘅事業走下坡，而鄭中基亦因多次情緒暴躁而令形象受損。同時鄭中基有次喺一班由洛杉機飛去台北嘅航機上醉酒鬧事而俾FBI起訴一項可以令鄭中基入獄20年嘅罪，但最後冇入獄，只係罰款，但呢件事令佢嘅事業走下坡。
咁多年嚟，鄭中基同楊千嬅係唯一一段已經承認嘅戀情，傳聞鄭中基力追楊千嬅三年，並為佢作咗《二月三日》呢一首歌，最終奪得伊人芳心，中間不斷傳出兩個人分手嘅消息，結果喺1999年分手收場，但兩個人到咗而家仍然保持好友嘅關係。而喺2004年間鄭中基因曾經同Twins成員蔡卓妍合作拍攝《追擊八月十五》傳出兩人拍拖嘅消息，不過咁多年嚟一直俾當事人否認，直到蔡卓妍喺2008年8月19號上吳君如嘅電台節目《嘩嘩嘩!打到嚟!》度，避嫌甜蜜咁講鄭中基，終於默認咗兩個人嘅感情。
鄭中基透露愛用紋身來紀念戀情，到咗而家身上已經有6個紋身，「第一個紋身係喺台灣紋嘅，係我嘅生肖圖案。返到屋企之後覺得好有型，3天之後再去紋多兩個。」佢話已經有4年幾冇再紋身，無意中洩露咗佢同蔡卓妍已經秘密拍拖4年。
2010年3月俾記者揭發2006年同蔡卓妍喺美國洛杉磯喺雙方家長見證下結婚。
2010年3月27號，蔡卓妍宣布同鄭中基搞緊離婚。
2011年，鄭中基同前有線娛樂主播余思敏結婚，喺2011年同2015年先後生咗一個女同一個仔。

翻身過程
喺2003年鄭中基嘅喜劇細胞被發掘出嚟之後，佢俾人轉型成為喜劇演員，拍過好多套搞笑電影，先至可以令佢嘅事業有返起色。喺谷德昭執導嘅《龍咁威2003》裏面嘅扮女人造型，令到觀眾笑唔停。同梁漢文、方力申一齊參與主持無綫電視節目《美女廚房》，節目收視一直高企，帶動一股熱潮。2005年亦主持無綫電視節目《有招出招》。
歌唱事業方面，鄭中基喺2004年再度投入樂壇。並且藉住好歌藝發揮歌唱天份，其中喺2005年佢嘅一首歌曲《無賴》因貼合佢賤男形象，成為一首2005年大熱嘅歌曲。2006年4月，鄭中基推出一隻新曲+精選嘅大碟《正宗K 新曲+精選》，當中新歌《三生有幸》同埋《美女與野獸》就分別飾演好心人同埋壞心人，更顯出鄭中基嘅好男同賤男嘅對比，令兩首歌成為大熱。2008年3月，鄭中基同梁漢文重有香港管絃樂團合作一連舉行三場「港樂.鄭中基.梁漢文演唱會」，同一年9月推出國語新曲+精選大碟《怪胎》，並且喺10月喺台灣舉行一連兩場售票演唱會宣佈重返國語樂壇。
2009年初，有傳鄭中基會被委任為所屬唱片公司金牌大風嘅行政總裁，但呢一項消息未能夠得到證實。之後鄭中基向傳媒回覆，暫時唔想做住金牌大風行政總裁，佢阿爸鄭東漢亦冇退休嘅念頭。而鄭中基話工作安排得密密麻麻，重好快會出國語大碟、粵語大碟同埋開拍多部電影，重會喺台灣舉行臺北、台中、高雄三個地區嘅巡迴演唱會。
2009年，椋名凜參加《美女廚房》嗰時，聽唔明鄭中基唔鍾意食蝦醬，煮餸嗰陣落咗蝦膏，結果鄭中基喺鏡頭前隔住個口罩試食，整喊咗佢。到2020年鄭中基公開向椋名凜道歉，指自己嗰時評語太苛刻。
鄭乃馨

鄭乃馨（英文：Pornnappan Pornpenpipat；1997年6月25號—），佢嘅本名係普羅潘·普潘皮帕（泰文：พรนับพัน พรเพ็ญพิพัฒน์），係一位泰國嘅女歌手、舞者、演員同埋電台DJ，佢嘅乳名同藝名係NeNe（泰文：เนเน่），佢喺泰國曼谷出世，係一位擁有華人血統嘅泰籍華裔，佢嘅經紀公司係華影藝星，喺2020年至2022年期間係中國女團「硬糖少女303」嘅成員之一，目前以個人身份喺中國大陸同泰國兩地發展。
2015年，Nene以泰國女團MilkShake（英文：MilkShake）嘅組合成員嘅身份正式出道。2019年佢參演咗愛奇藝嘅網劇《超級影後之初次做人》，以演員嘅身份喺中國內地正式出道。2020年，佢參加咗騰訊視頻嘅偶像女團競演養成類真人騷節目《創造營2020》，最終Nene得到No.5成為咗限定女團「硬糖少女303」嘅成員。2022年開始以個人身份發展。

佢嘅經歷
鄭乃馨喺泰國曼谷出世，佢嘅阿爸阿媽都係曼谷潮州當地人。其中阿爸鍾意中國歌手楊鈺瑩。

2015年到2018年：喺泰國嘅演藝活動
Nene喺2015年11月8號以泰國女團MilkShake（英文：MilkShake）嘅成員身份正式出道，跟住發行第一張數位單曲《SHARE》；同年，Nene擔任93頻道嘅節目《Talk Talk》嘅電台DJ。
2016年4月7日，Nene同MilkShake發行第二張數位單曲《JOH》。

2019年到宜家：喺中國嘅演藝活動
2019年6月28號，鄭乃馨參演愛奇藝嘅網絡劇《超級影後之初次做人》，以演員嘅身份喺中國內地正式出道。
2020年2月21號，Nene參演GMMTV嘅電視浪漫喜劇《因為我們天生一對》，喺劇中飾演「Air」，音樂社秘書。 5月2號，佢參加咗騰訊視頻嘅偶像女團競演養成類真人騷節目《創造營2020》，並吸引咗大量內地fans嘅關注。7月4號，鄭乃馨喺《創造營2020》總決賽中最終排名獲得No.5成績，成為期間限定團體「硬糖少女303」嘅成員。
2021年2月17號，Nene以國際學生助教嘅身份出演騰訊視頻嘅偶像男團競演養成類真人騷節目《創造營2021》。2022年，硬糖少女303解散，Nene以個人歌手嘅身份繼續喺中泰兩國發展，並簽約唱片公司索尼音樂同埋發行單人歌曲《約定》。2023年，Nene畀邀請嚟香港參加「Harley-Davidson 120 香港音樂節」，呢個原定係佢出道以來首次喺香港演唱，但後來因為環境同埋技術嘅問題畀canceled咗。2024年，Nene以導師同學姐嘅身份再次出演騰訊WeTV嘅選秀節目《創造營亞洲》。

音樂作品
呢篇文章講嘅係鄭乃馨個人音樂作品。想搵團體部分，請睇「硬糖少女303 § 音樂作品」。
階層式大綱

階層式大綱（粵拼：gaai1 cang4 sik1 daai6 gong1；hierarchical outline，簡稱 outline）係列表嘅一種，重點係想將啲概念之間嘅分層，即係要每個大題目下包含嗮概念上屬佢嗰啲細題目（例如「昆蟲分類」包含蝴蝶、蜜蜂、飛蛾... 呀噉）。
階層式大綱唔似得英文等字母文字嘅詞彙表（glossary）噉，齋係將啲概念用字母順序嚟分先後。
隋唐

隋唐，中國史一期。隋國統一南北，到大唐後期割據，五代十國止。
隋唐情況，同秦漢有啲似，秦國統一天下，革新政治，大興土木，耗民力，短暫而亡。種種建設，成就後來漢國。隋國步秦國後塵亡，唐國如漢國得利。
為免世族奪權，隋唐致力打破門閥世家，以科舉起用庶民，加強咗皇帝權力，唔再受制於世家。
階乘

1嘅階乘1!係1、0嘅階乘0!亦係1，其中0嘅階乘表示一個空積。

恆等式
，所以 。
。
隊長 (足球)

呢篇隊長 (足球)係同足球有啦掕嘅楔位文章，重未搞掂嘅。麻煩你幫手補充佢嘅內容。
隋書

《隋書》係中國嘅廿四史其中一本，講隋嘅史，由大唐嘅魏徵著作。
隋棠

隋棠（英文：Sonia Sui，1980年10月22號—）係一個臺灣演員同模特兒，佢響南投出世，2002年入行。
鄧紹斌

鄧紹斌（斌仔，1969年5月16號—2012年12月9號）係香港人，喺2003年、2004年先後去信當時嘅香港特別行政區行政長官董建華、香港立法會表示希望「有尊嚴噉結束生命」，要求安樂死，事件喺香港社會引起關注。

生平
1988年喺聖言中學預科文組畢業，之後入羅富國教育學院（家下香港教育學院）修讀體育同社會科學。
1991年6月19號喺排練畢業禮表演時唔覺意跌傷背部，頸椎第一、二節斷裂，搞到頸部以下癱瘓。
2004年3月，佢寫信畀行政長官董建華要求安樂死。其後信件被公開，佢備受社會各方面嘅關注，有好多人[邊個？ ]寫心意卡慰問佢。
2006年3月28號，斌仔喺畢業近18年後，返到聖言中學，校方為佢舉行歡迎禮，全校師生熱烈咁招待佢。斌仔喺聖言為佢安排嘅演講上講咗一番勵志嘅說話，香港各大傳媒機構都有報導。
2006年6月13號，英國物理學家霍金訪問香港，喺香港科技大學舉行記者會。當日在場嘅鄧紹斌獲得霍金鼓勵，就算生命遇上困難，只要肯努力就會成功。
斌仔喺2007年出版個人著作–《我要安樂死》。
2010年8月19號，斌仔搬入獲分配嘅深水埗富昌邨公屋單位，離開住咗19年嘅瑪麗醫院病房。
2012年12月8號，斌仔因急病入醫院，第二日死。
鄧翊暉

鄧翊暉（英文：Choco，1996年9月25號—）係香港商業電台舊時節目主持人，2018年10月加入電台。曾經參與嘅節目包括《大玩派》、《脫脂朱古力》、《一家大晒》、《這一晚我們會飛》同《回答吧1996》等等。
鄧聲興

鄧聲興（Kenny Tang，1968年—）係香港親中派商界人士，香港股票分析師協會主席，意博資本亞洲執行合夥人。

政治立場
佢係香港親中派一員，支持北京大幅削減香港民主程度同埋直選議席嘅所謂「完善選舉制度」。

選舉及提名經歷
喺2016年，佢成為香港特别行政區選舉委員會金融界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會金融服務界委員。之後佢喺李家超無提政綱嘅情況下，有份提名李家超參與2022年香港行政長官選舉。
鄧肇堅醫院

鄧肇堅醫院（Tang Shiu Kin Hospital），係香港港島灣仔區一間公立醫院，喺1969年創辦，由已故嘅鄧肇堅爵士捐贈醫院所需嘅一半成本，因以以鄧爵士命名，而家由醫院管理局管理，係港島東聯網其中一間醫院，地址係港島灣仔皇后大道東282號。

簡介
鄧肇堅醫院喺1969年成立，由已故嘅鄧肇堅爵士捐贈醫院需要嘅一半成本，因此以鄧爵士命名。1994年，醫院成為香港第一間醫護人員急症科訓練中心。為咗進一步提升效率同更有效運用醫療資源，鄧肇堅醫院同律敦治醫院的管理喺1998年合併。由2002年開始，醫院急症室同部份部門已經搬到律敦治醫院。
醫院喺2005年展開改建工程，專門提供日間社區護理服務，透過同各非政府機構合作，推展各項社區醫療服務。
長壽路站

長壽路站 (廣州)，廣州地鐵1號線入面嘅其中一棟車站，代表色係黃色。
長壽路站 (上海)，上海地鐵7號線同埋13號線嘅轉車車站，代表色係橙色同埋粉紅色。
長孫氏

長孫（粵拼：zoeng2 syun1）係唐人姓氏，喺《百家姓》裏頭排第435位，依家經已冇乜人用。
呢篇長孫氏係同姓氏有關嘅楔位文章，重未寫完嘅。麻煩你幫手充實佢。
長女星

長女星（Protogeneia），即係小行星147，係太陽系小行星帶嘅一粒小行星，喺1875年7月10號發現。
長子縣

長子係中國山西長治一個縣，總面積1029平方公里，人口35萬。
長妻樹里

長妻樹里 ，係日本嘅一個女藝人同埋配音員。
雨後陽光

《雨後陽光》係香港歌手許志安嘅第8張唱片，亦都係一張新曲加精選，喺1993年7月28日推出。
雨山區

雨山區係中國安徽馬鞍山市一個市轄區，總面積130平方公里，人口21萬。
雨月12號

雨月12號（法文：12 Pluviôse），亦叫西蘭花日（法文：Brocoli），係法國共和曆入面每年嘅第132日，離年尾重有233日（閏年234日）。
雨月13號

雨月13號（法文：13 Pluviôse），亦叫月桂日（法文：Laurier），係法國共和曆入面每年嘅第133日，離年尾重有232日（閏年233日）。
雨月11號

雨月11號（法文：11 Pluviôse），亦叫聖誕玫瑰日（法文：Ellébore），係法國共和曆入面每年嘅第131日，離年尾重有234日（閏年235日）。
雨宮夕夏

雨宮夕夏，係日本嘅一個女藝人同埋配音員。
雨宮天

雨宮天（粵拼：jyu5 gung1 tin1，1993年8月28號—）係日本嘅一個女藝人同埋配音員。
雨月10號

雨月10號（法文：10 Pluviôse），亦叫斧頭日（法文：Cognée），係法國共和曆入面每年嘅第130日，離年尾重有235日（閏年236日）。
雨月

雨月（法文：Pluviôse）係法國共和曆入面每年嘅第5個月，約莫係格里曆1月20號到2月18號，亦即約莫係水瓶座嘅日子。
雨月個法文名嚟自拉丁文「pluviosus」，即係雨。
關禮傑

關禮傑（英文：Eddie Kwan，1962年2月5號—）係香港男演員。佢最經典嘅演出係喺無綫電視劇集《叛逃》入面做反恐特勤隊教官，示範點樣由一座大廈天台跳去另一座大廈天台。2021年1月份拍完電視劇《我家無難事》後再度離巢無綫電視。

屋企
關禮傑1990年同航空公司地勤人員梁安娜（Anna）結婚，1995年生大女關楓馨（Fabienne），2001年生細女關楓盈（Franziska），其中大女關楓馨喺2021年參選香港小姐。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
關白

關白，係日本古代一個職位，主要責職係輔佐天皇。

歷史
關白一字由中國傳入日本，出自霍光。因為響漢宣帝時期，霍光好有權力，所以咩嘢事都要話畀先，呢件事就紀錄響《漢書》一句「諸事皆先關白光，然後奏天子」，後嚟為咗避諱，所以又叫博陸。
大約響880年至887年之間，由藤原北家成員基經創立關白一位，並就任做關白。之後因為藤原氏坐大，權力大到架空咗天皇，所以關白就做咗最高官位，而且關白一位仲要係藤原北家嘅人先至做得，久而久之就變成世襲官位。而同時仲有另一個官位升咗上嚟，嗰個就係攝政，所以佢同關白合稱為「攝關」。
1131年，忠通繼承關白一位，19年後近衛天皇提出要忠通將關白傳畀細佬賴長（因為前任關白、即忠通同賴長個老豆忠實生前好鍾意賴長，而賴長又好叻仔），但係忠通就一口拒絕，呢年決定唔單止激嬲咗天皇，仲激嬲埋藤原北家一班老臣子，結果就響1156年爆發保元之亂。雖然最後賴長畀人殺死，但呢件事導致藤原北家分裂，分咗近衛家、松殿家、九條家三家，而且後嚟呢件事導致平清盛成功「上位」，藤原北家徹底分裂。
後嚟關白九條忠家規定，關白一位由五攝家輪流做。
至到1868年，政府頒令王政復古，關白、攝政同幕府大將軍都畀人廢除，而最後一任關白係二條齊敬。
關田寛士

關田寛士（1989年10月2號—）係日本足球員，司職後衞，效力過FC岐阜，及長野帕塞羅。
關煒曦

關煒曦，香港親中派政治人。

政治立場
佢係親中派嘅成員，曾經試過公開支持慶祝香港回歸同埋推廣愛國教育嘅活動。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，關煒曦曾經以無申報政治聯繫名義參選地區直選（油尖旺南），攞到6505票，成功當選。
關稅同盟

關稅同盟 (英文：Customs union) 係貿易圈之間嘅其中一種同盟，大家同意為對外嘅國家，設立統一嘅關稅。
關稅同盟一般都會通過成立貿易協議嚟避免出現盟友互相鬥爭嘅情況。
成立關稅同盟嘅原因，一般都係為咗提高經濟效率，同時亦都會將成員國之間嘅距離拉近。關稅同盟係經濟一體化嘅第三步。
關稅

關稅係海關負責收嘅稅，收稅對象主要係進口同出口嘅貨。對貿易發達嘅國嚟講，關稅係政府一個重要嘅收入來源。

如果唔想麻煩，其實可以利用進口稅項計算工具嚟幫手計每個國家關稅 。
電塔

電塔又叫高壓電塔，係種輸電設施，撐住架空電纜由電廠連去電力變壓站。
電子

電子（electron）係一個原子入面嘅三種次原子粒子之一，帶有負極電荷，喺個原子嘅電子殼，亦即係佢地嘅軌道入面不停咁運轉。
電子係三種次原子粒子之中質量最細嘅物質，得1839分之一粒中子咁重。
電子健康紀錄

電子健康紀錄（EHR）係指搜集咗返嚟、以電子形式儲起咗、有關病人（以至一般大眾）嘅健康相關嘅資訊。
電子佈告板

電子佈告板（英文：bulletin board system），簡稱 BBS，係早期喺文字用家介面時代嘅一種類似網上論壇但係同現代互聯網無關嘅嘢，一個 BBS 會分唔同嘅板（boards），板入面主要係貼文，亦都有上載同下載檔案嘅板。BBS 可以獨立運作，亦都可以連住一個或者多個嘅 ｢網｣（network），等用家可以有其他 BBS 嘅內容睇或者電郵畀其他 BBS 嘅用家，比較大嘅網包括 Fidonet 同早期嘅互聯網。
用 BBS 最初係要用 modem 駁，後來互聯網普及之後有用 telnet 都可以駁嘅 BBS；而今 BBS 指網上論壇，例如臺灣嘅 PTT。
電子偶素

電子偶素(positronium)係種唔穏定粒子，由一正電子同一負電子組成。最早由麻省理工學院物理學家Martin Deutsch喺1951年發現。